google/wiki40b huggingface dataset:
Nematinae

Utseende

Stort sett middelsstore, kraftige plantevesper. Artene i denne gruppen er ofte mer eller mindre rødlige. Hodet er bredt, antennene forholdsvis lange, bakkroppen parallellsidig.

Levevis

Larvene er planteetere, særlig mange arter er knyttet til busker og trær i vierfamilien. De danner ofte galler på blader eller bladstilker.

Utbredelse

Gruppen er naturlig utbredt på den nordlige halvkulen, men arter i denne gruppen er også innført til de fleste tempererte områder på den sørlige halvkulen.
Austin Hamilton

2013

Hamilton deltok i svensk mesterskap i friidrett innendørs 2013, og kom der på sjetteplass på 60 meter. Han deltok også på Malmös stafettlag som vant 4 × 200 meter stafett.
I svensk mesterskap i friidrett 2013 utendørs vant Malmö også 4 × 100 meter stafett, med Hamilton på laget. Han fikk også bronse på 100 meter, med tiden 10,67.
Han vant både 100 og 200 meter i G16-klassen under Ungdoms-SM 2013.

2014

I svensk mesterskap i friidrett innendørs 2014 kom han på tredjeplass på 60 meter. Malmö vant igjen 4 × 200 meter stafett, med Hamilton på laget.
I stafett-SM 2014 deltok han både i G17- og seniorklassen, og Malmö vant her 4 × 100 meter i G17-klassen, og kom på andreplass i seniorklassen, drøye halvsekundet bak Ullevi FK. Han løp 100 meter i hoved-SM 2014 utendørs, men ble slått ut i semifinalen der han løp på 10,66, og han deltok på Malmös stafettlag som vant 4 × 100 meter stafett.
Den 6. juni løp han 100 meter på 10,51 sekunder, som var under kvalifiseringskravet til junior-VM 2014. Han vant 100 meter under Världsungdomsspelen 2014, og kom på sjetteplass på 200 meter. Han ble tatt ut til Junior-VM i friidrett 2014 i Eugene, men ble der slått ut i semifinalen med 15. beste tid.
Han deltok i G17-klassen i junior-SM 2014, og vant der 100 meter og 200 meter. I Ungdoms-SM (G17) for lag i august kom Malmö på andreplass i lagkonkurransen, og Hamilton vant der 200 meter individuelt, og deltok på Malmös stafettlag som vant 4 × 200 meter.

2015

Sverige vant 4 × 100 meter stafett i Junior-EM i friidrett 2015 (U20), med Hamilton på laget. De satte ny svensk juniorrekord i finalen med 39,73. I tillegg deltok han på 100 meter, der han kom på femteplass.
Han satte ny personlig rekord på 100 meter med 10,43 i juni, og i Stafett-SM 2015 deltok han både på Malmös seniorlag og G19-lag, som begge vant gull. Han fikk bronse på 100 meter og gull på 4 × 100 meter i SM i friidrett 2015.
I Världsungdomsspelen 2015 fikk han gull på 100 meter og bronse på 200 meter. I junior-SM 2015 vant han 100 og 200 meter.

2016

I februar kom han på tredjeplass på 60 meter i SM innendørs 2016. Han kom også på tredjeplass på 100 meter i Svensk mesterskap i friidrett 2016. Han satte ny svensk juniorrekord på 100 meter i semifinalen i SM, med tiden 10,40. Han løp raskere i finalen, men tiden der (10,39) ble ikke godkjent på grunn av for mye medvind (+2,9 m/s). Han vant 100 meter under Finnkampen, der han løp på 10,40, og tangerte sin egen svenske juniorrekord.
I juli deltok han på Sveriges stafettlag på 4 × 100 meter stafett under EM i friidrett 2016, men de ble slått ut i innledningsheatet. Han vant 100 meter, og fikk sølv på 200 meter i junior-SM 2016.
I Nordisk juniormesterskap i friidrett 2016 vant han 100 meter, og Sverige fikk bronse på 4 × 100 meter stafett.

2017

I SM innendørs 2017 fikk han sølv på 60 meter, bak Tom Kling Baptiste, der han satte ny personlig rekord på 6,69 sekunder. Han ble tatt ut til EM i friidrett innendørs 2017, og fikk der bronse. Han satte der personlig rekord i innledningsheatet, med 6,65, og han forbedret denne til 6,63 i finalen.
Songliuling

Songliuling (kinesisk: 宋六陵, pinyin: Sòngliùlíng) er et keiserlig gravfelt fra det kinesiske Songdynastiet (960-1279). Gravfeltet ligger 12 km sørøst for Shaoxing i Zhejiang ved søndre fot av fjellet Bao. «Seks-Song-mausoleet» er det største kinesiske keiserlige grevfeltet sør for Yangtzefloden.
De seks første keiserne under Sørlige Song (1127-1279) er begravde i Songliuling. Også keiser Song Huizong fra Nordre Song ble begravet her etter at hans levninger ble tilbakelevert etter fredsavtalen i Shaoxing i 1141. Også noen keiserinner og høye embedsmenn er begravde her. Gravene ble plyndret under Yuandynastiets tid (1271-1368), og mellom 1930 og 1970 ble gravsteinene og de øvre deler av gravene fjernet. I dag er de seks keisergravene markerte med hvert sitt hellige tre.
Jacques Boulenger

Forfatter

Som forfatter er mest kjent for sine pastisjeer og «selvbiografier» til fiktive personer. Den mest kjente av disse selvbiografiene er Souvenirs du marquis de Floranges (1811-1834).

Fekter

Han var rundt århundreskiftet også fekter, og deltok i de olympiske leker 1900 i Paris. Boulenger kom på tredjeplass i fekting med florett under OL 1900 i Paris. Landsmannen Émile Coste vant konkurransen og ble olympisk mester foran Henri Masson.
Børs

En børs er en organisert markedsplass, som oftest med strenge regler for informasjonsflyt og omsetning. De mest kjente børsene er markedsplasser for omsetning av verdipapirer som aksjer og obligasjoner, men det finnes egne børser for blant annet diamanter, metaller, energi, petroleumsprodukter og landbruksvarer. På Internett finnes det også oddsbørser hvor det omsettes odds på pengespill.

Etymologi

Betegnelsen «børs» er kommet fra nederlandsk via middelalderlatin, bursa, «pengepung», igjen avledet fra greske byrsa, «lær(sekk)».
Fushan (Yantai)

Fushan (kinesisk: 福山区; pinyin: Fúshān Qū) er et bydistrikt i den kinesiske provins Shandong, under byprefekturet Yantai. Det har et areal på 482,83 km² og teller 247 000 innbyggere (2003).

Samferdsel

Kinas riksvei 204 løper gjennom området. Den løper fra Yantai i Shandong sørover til Shanghai, og er innom blant annet Lianyungang, Nantong og Taicang.
Lundvikler

Utseende

Lundvikler er en lett gjenkjennelig art, selv om utseendet kan variere endel. Vingene er spraglet i svarte og mørke brune farger. Langs bakkanten er det et litt mer rødbrunt smalt bånd. Midt på hver vinge er et bredt hvitt tverrbånd. 
Vingespennet er mellom 11-16 millimeter.

Levevis

Larvene lever i sammenrullede blad av planter i soleiefamilien. Særlig på vårkål (Ranunculus ficaria). Larven lever under (inne i) et sammenfoldet blad.
Flygetiden er i juni og juli. Hannene flyr om dagen i solskinn, mens hunnene flyr om natten.
Trafford

Kultur

Trafford er hjemstedet til Manchester United F.C. med deres hjemmebane Old Trafford og treningsanlegget Carrington, navnene på disse kommer fra stedene de ligger (se avsnittet over). I Trafford finner man også Lancashire County Cricket Club, samt Imperial War Museum North som har holdt til her siden 2002.
AMD Radeon Software Crimson

AMD Radeon Software Crimson, tidligere kjent som ATI Catalyst og AMD Catalyst er en utstyrsdriver og et systemverktøy for grafikkort og APU’er fra Advanced Micro Devices.
Programvaren kjører på Microsoft Windows og Linux, på 32-biter og 64-biter x86 mikroprosessorer.
Programvaren ble lansert 13. juni 2002. Siste versjon er 16.12.1 og ble lansert 8. desember 2016.
Hoppuka 2016/17

Hoppuka 2016/17 var den 65. utgaven av Hoppuka og inngår i verdenscupen i skihopping 2016/17. Hoppuka startet i Oberstdorf den 30. desember 2016 og ble avsluttet 6. januar 2017 i Bischofshofen. Kamil Stoch fra Polen vant hoppuka sammenlagt foran landsmannen Piotr Żyła og nordmannen Daniel-André Tande.
Hattebergselva

Hattebergselva er en elv i Kvinnherad kommune i Hordaland. Elva munner ut i Kvinnheradsfjorden ved tettstedet Rosendal.
Vassdraget ble i 1993 vernet mot kraftutbygging gjennom Verneplan IV for vassdrag.
Attacus soembanus

Utseende

En meget stor (vingespenn ca. 200 millimeter), brunoransje påfuglspinner med sigdformede forvinger, særlig hos hannen, som er spinklere og mer smalvinget enn hunnen.
Denne arten er temmelig ensfarget lysbrun, de gjennomsiktige flekkene i hannens vinger er små og omtrent likesidet trekantede.

Levevis

Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Arten lever bare på Sumba i Indonesia.
Guillermo Silva Sanz de Santamaría

Forholdet til Norge

Santamaría tilbragte somrene i Norge, kombinert med utstillinger. Da han døde hadde han utstilling på Fengselet i Hønefoss (23. juni-5. august). Han bodde i Málaga, men kjørte til Norge i bobil sammen familien sin. De bodde da på Roen ved Randsfjorden. Her sovnet han også inn, og han skal bisettes på Jevnaker. 
Han var også knyttet til India og indisk filosofi, noe kunsten hans bar preg av.
White Noise

White Noise (Hvit støy på norsk) er den åttende romanen til Don DeLillo og ble publisert 21. januar 1985. Boken er på 326 sider og er et eksempel på postmoderne litteratur. Boken vant National Book Award samme året som den kom ut og førte med seg mye oppmerksomhet til et stort publikum. Time Magazine konkluderte med at romanen var en av de 100 beste engelskspråklige romanene som ble gitt ut mellom 1923 og 2005.
I boken utforsker forfatteren flere forskjellige temaer som kom frem fra midten til slutten av det 20. århundret. Eksempler på dette er frodig konsumerisme, mediametning, nyhetsintellektualisme, underjordiske konspirasjoner, oppløsningen og re-integrasjon av familien, og de potensielt positive dydene av menneskelig vold. Tittelen Hvit støy kan være en metafor som peker til samløpet av alle symptomene som er nevnt ovenfor.
Forfatteren ville egentlig at boken skulle hete Panasonic. Men dette var et registrert varemerke for et aksjeselskap som het Matsushita og forlaget som skulle trykke boken ville ikke bruke ordet Panasonic på dette grunnlaget.
Piesarthriini

Utseende

Middelsstore, lange og tynne, rødlige eller brune trebukker. Hodet er nokså lite, antennene rundt halvparten så lange som kroppen. Pronotum er firkantet og ofte lengre enn bredt. Dekkvingene er lange og smale.

Utbredelse

Gruppen er utbredt i Australia og Ny-Guinea 
.
Russian Tea Room

Russian Tea Room er en restaurant i New York City i USA, på adressen 150 West 57th Street mellom Carnegie Hall Tower og Metropolitan Tower.
Russian Tea Room ble åpnet i 1927 av tidligere medlemmer av Matiinskijbaletten og ble et samlingssted for russiske flyktninger. Etterhvert ble det et av vannhullene for folk i underholdsningsbransjen i byen.
Takvam kapell

Kirkebygg i Arna

Arna kirke – Takvam kapell – Trengereid bedehuskapell – Ytre Arna kirke
1180-årene

-- 1180 -- 1181 -- 1182 -- 1183 -- 1184 -- 1185 -- 1186 -- 1187 -- 1188 -- 1189
Tiårsoversikt
Basketball under Stillehavslekene 2015

Basketball under Stillehavslekene  2015. Basketball var en av flere sporter som var med i de femtende stillehavslekene som ble arrangert i Port Moresby på Papua Ny-Guinea i perioden 4. til 18. juli 2015. Det var femtende gangen som basketball var med på programmet under stillehavslekene. Det var to turneringer, en for menn og en for kvinner. Guam vant herreturneringen og Fiji vant dameturneringen.
Isostasi

Isostasi (av gresk ἴσος (ísos) «lik», og στάσις (stásis) «stillstand») er den geologiske likevektstilstanden mellom litosfæren og  astenosfæren. 
Litosfæren «flyter» i astenofæren omtrent som isfjell i vann, slik at fjellkjedenes store masse synker dypt ned i litosfæren og dermed fordeler lasten på omgivelsene uten å trenge ned i astenosfæren.
Etter at innlandsisen forsvant fra Skandinavia for ca 11 000 år siden lettet trykket på underlaget og litosfæren flyter opp igjen. Denne landhevingsprosessen er fremdeles i gang i Skandinavia.
Ein tanke unna

Ein tanke unna er et musikkalbum med Elin Furubotn, utgitt i 2009.
Cerro Gordo County

Navn

Fylket er oppkalt etter slaget ved Cerro Gordo i den meksikansk-amerikanske krigen.
Mimocoelodes

Utseende

En liten til middelsstor (5,7 millimeter), bred, litt pæreformet, hvelvet, gulbrun bille. Hode og pronotum er grovt og spredt punkterte, pronotum med noen kraftige børster langs kanten. Dekkvingene er rundede, fint, ikke radvis punkterte.

Levevis

Lite er kjent om hybosoridenes biologi. De voksne billene flyr om natten og kommer gjerne til lys. I alle fall noen arter kan finnes på relativt ferske kadavere, eller møkk.

Utbredelse

Slekten er utbredt i Sørøst-Asia (Vietnam). Per 1985 var det bare kjent ett eneste eksemplar av arten .
Makoto Hasebe

Landslaget

Han ble tatt ut i Japans tropp til VM i fotball 2018 i Russland. Han var Japans kaptein under mesterskapet.
Han ga seg på landslaget etter VM i fotball 2018. Japan røk ut i åttedelsfinalen mot Belgia.
Scientific Linux

Scientific Linux er en Linux-distribusjon som er laget av Fermi National Accelrator Laboratory. Det er et fritt og åpent operativsystem som er basert på Red Hat Enterprise Linux (RHEL) og prøver å være «så nær opp til den kommersielle distribusjon som vi kan komme».
Produktet er gjort tilgjengelig av Red Hat, men er ikke produsert, vedlikeholdt eller offisielt støttet av Red Hat. Det er bygd fra kildekode for (RHEL) under Red Hat Enterprise Linux's EULA og GNU General Public License.
Første versjon ble lansert den 10. mai 2004. Siste versjon er 7.2 fra 6. februar 2016.
Yogscast

Utmerkelser

Yogscast startet YouTube-karrieren sin ved å spille World of Warcraft, men har i sine absolutt mest populære videoer spilt og kommentert det svenske spillet Minecraft.
I juni 2012 ble «Yogscast (Lewis & Simon)» den mest populære YouTube-kanalen i Storbritannia, da den ble den første til å nå én milliard visinger.
Yogscast har vunnet «Greatest YouTube Gamer Award» ved «Golden joystick Awards» i 2012 og 2013.
Kristin Sæterdal

Innkjøp

Verket "Red Capsule" er innkjøpt av Innkjøpsfondet for kunsthåndverk til Nordenfjeldske kunstindustrimuseum.
"Sett gjennom tårer" er innkjøpt av Utenriksdepartementet og henger i Ambassaden i Santiago de Chile.
"Sett gjennom tårer 2" er innkjøpt av Statistisk sentralbyrå.
Malappuram (distrikt)

Demografi

Ved folketellingen i 2011 var det 4 110 956 innbyggere i distriktet, mot 3 625 471 i 2001. Den urbane befolkningen utgjør 44,19 % av befolkningen.
Barn i alderen 0 til 6 år utgjorde 13,45 % i 2011 mot 15,21 % i 2001. Antallet jenter i den alderen per tusen gutter er 960 i 2011, det samme som i 2001.
Uniontown Speedway

Uniontown Speedway var en bilbane, bygget i tre i Hopwood, i nærheten Uniontown, Pennsylvania. Banen ble bygget i 1916 etter at billøp i Summit Mountain Hill ble forbudt, og det siste løp ble arrangert i juni 1922. Mai/juni-løpet var kjent som Universal-troféet, kalt så fordi Carl Laemmle, president for Universal Studios, var president i Uniontown Speedway Association og hadde sponset det med 3 000 sølv-trofeer. Laemmles selskap filmet hvert løp og viste dem på lokale kinoer. To National Championship løp ble arrangert i Uniontown, i 1921 og 1922.

Historie

Motorsport var ekstremt farlig i de dagene da banene ble bygget av tre (i motsetning til grusbaner), og det første løpet i Uniontown 2. desember 1916 var en spesielt blodig hendelse etter dagens standarder. To ble drept (en sjåfør og hans mekaniker) under trening et par dager tidligere. Fem (to tilskuere og tre deltakere) døde under løpet.
En annen Uniontown Speedway, i tilknytning til det opprinnelige stedet, var aktiv i 1946. Den var en halv mile (805 meter) lang med grusbane. Det ble arrangert et løp på nasjonalt mesterskaps-nivå, i sprintbil klassen. Det ble vunnet av Ted Horn.
Wong Kei

Wong Kei er en kjent restaurant i Chinatown i London. Den har plass til rundt 500 gjester og er dermed en av de største kinarestauranter i Storbritannia.
Tredal

Tredal er en norsk produsent av tilhengere.  De er organisert som aksjeselskap, og holder til i Sør-Audnedal i Lindesnes i Vest-Agder.  De ble etablert i 1987.  Spesielt for Tredal-tilhengere er hjulopphenget med svingarm med skruefjærer og dobbeltvirkende støtdempere, et mer påkostet og dyrere system enn konkurrentene.  Tredal hevder dette gir bedre kjøreegenskaper.  Tradisjonelt har Tredal laget karmer på tilhengerne i treverk, men noen produkter kan fås med aluminiumskarmer.
Switch-setning

En switch-setning er en form for kontrollmekanisme av valg som brukes i programmeringsspråk for å tillate verdien av en variabel eller et uttrykk i å velge kontrollflyten til et dataprograms utførelse via en flerveis branch.
Switch-setninger finnes i de fleste høynivås imperative språk slik som Pascal, Ada, C/C++, C#, Java, og i mange andre språk. Slike språk benytter reserverte ord som switch, case, select eller inspect.
Switch-setninger finnes i to hovedvarianter: En strukturert switch, som i Pascal, som velger nøyaktig en branch, og en ustrukturert switch, som i C, som fungerer som en form for goto. Hovedgrunnene for å bruke en switch inkluderer forbedret klarhet, ved å redusere kode som ellers er repeterende, og (hvis heuristikken tillater det) potensialet for en raskere utførelse gjennom enklere kompilatoroptimalisering i mange tilfeller.
6. divisjon fotball for menn (Troms)

Avdeling 2

{
Sommerfuglmygg

Utseende

Kroppen er nokså kort, lengden er bare noen millimeter. Fargene er vanligvis grå, svart og hvitt. Sommerfuglmygg er liten å se til. Brystet virker oppsvulmet slik at den synes å være pukkelrygget. Bakkroppen er kort og bløthudet.   
Antennene er lange, trådformede, med kulerunde til pæreformede ledd, vanligvis med små hårbørster, som perler på en snor. De bærer også spesialiserte sanseorganer. De har vanligvis mellom 14 og 16 ledd.
Vingene ligger bakover kroppen i hvile (taklagt), gjerne litt halvåpne,  Vingene er forholdsvis brede, med en butt spiss. Ribbenettet er karakteristisk ved at det er ti lange årer som følger vingen nesten fra roten og ut til vingeranden (spissen). Vingene er dekket av små hår eller skjell, slik at de kan ligne vinger hos sommerfugler.

Levevis

Sommerfuglmygg er saprofager, larvene lever i næringsrikt vann, rikt på organisk materiale, jord, kompost eller ekskrementer.  De fleste arter lever ved fuktige, skyggefulle steder i skog og mark langs vassdrag. Men kan også finnes inne i hus, på kjøkken eller bad, dersom det er høy luftfuktighet. De trives ikke i tørt inneklima. Enkelte arter sommerfuglmygg kan være en stor plage i kloakkrenseanlegg. Noen ganger kan sommerfuglmygg opptre i mindre svermer, særlig etter at det har vært en fuktig værperiode. 
De gjennomgår en fullstendig forvandling og har et puppestadium. De voksne kan ses helt fra april og til november.

Stikker ikke

Sommerfuglmygg er ufarlig og stikker ikke, slik som stikkemygg, eller bite som knott. Men det finnes noen blodsugende arter i varmere strøk av verden, i underfamilien Phlebotominae, som kan bære med seg sykdomssmitte. Heldigvis finnes ikke disse i Norge.

Generelt om mygg

Mygg tilhører tovingene, de har som navnet sier bare ett par vinger, eller to vinger, det bakerste vingeparet er erstattet av (omdannet til) to svingkøller eller kølleformede balanseorganer. Mygg kan bare skilles fra fluene ved å se på antennene, som skal ha mer enn fire ledd og være av typen trådformede, der leddene er mer eller mindre like store (kan vøre vanskelig å se, kan kreve forstørrelse). Mygg har ofte litt mer spisse og lengre vinger, lengre bein og en litt slankere kropp enn fluer. Men det ytre utseendet til noen mygg kan være svært likt en flue, som hos gjødselmygg, hårmygg og knott. Alle mygg gjennomgår en fullstendig forvandling.
Isglem

Isglem (etablert 1987) er en norsk musikkduo, bestående av Karl Seglem (saksofon og bukkehorn) og Terje Isungset (perkusjon og munnharpe). Dens folkemusikk- og frijazz-baserte uttrykk innebærer uvanlig mye improvisasjon og har gitt duoen et pioner-stempel. På NorCD har de gitt ut Rom (1991) med opptak fra Lien Grendehus på Geilo, To steg (1992), Null G (1996) og Fire (2003). Med Mark O'Leary turnerte de Irland i 2002. De har flere nasjonale turneer i regi av Rikskonsertene.
Peter Rumjantsev

Bakgrunn

Peter var den eneste sønnen av grev Aleksander Rumjantsev og Maria, datter og arving til grev Andrej Matvejev. Faren var Peter den stores assistent, og moren var også mye sammen med Peter den store og det ble påstått at den unge Peter var sønn av Peter den store, som han både ble oppkalt etter og var gudsønn til. Hans søster, Praskovja Bruce ble senere en av Katarina den stores nærmeste medarbeidere.
Rumjantsev deltok i Den russisk-svenske krig (1741–1743), og fraktet personlig Åbotraktaten til keiserinne Elisabeth av Russland. Han ble ved denne anledningen forfremmet til oberst. Han utmerket seg også gjennom flere slag under syvårskrigen og sørget gjennom disse seirene for de russiske styrkenes adgang til Berlin.

Guvernør

Så lenge Katarina den store regjerte, var Rumjantsev øverste guvernør i Ukraina. Dette embetet hadde hans far også hatt tidligere, og Rumjantsev stod for en sentralistisk politikk og fjernet det selvstyret som hetmanene tidligere hadde hatt, og integrerte de nyerobrede områdene inn i Det russiske keiserdømmet. Han er blitt anklaget for å fremme livegenskapet, men dette var en politikk utenfor hans kontroll

Den russisk-tyrkiske krig (1768-1774)

Da den russisk-tyrkiske krig brøt ut i 1768, tok Rumjantsev kommandoen over en hær som skulle erobre Azov. Han slo osmanene i slagene ved Larga-elven og Kagula, krysset Donau og rykket inn i Romania. For disse oppsiktsvekkende seirene ble han utnevnt til feltmarskalk og gitt ærestittelen Zadunaiskij («den andre siden av Donau»). Da hans tropper begynte å nærme seg Shumen i Bulgaria i 1774, fikk den nye osmanske sultanen Abd-ul-Hamid I panikk og ba om fredsforhandlinger, og Rumjantsev undertegnet på vegne av Det russiske keiserdømmet Küçük Kaynarca-traktaten som la grunnlaget for Russlands sterke stilling i det sørøstlige Europa.

Den russisk-tyrkiske krig (1787–1792)

Da den neste russisk-tyrkiske krig brøt ut i 1787 var Rumjantsev den mest anerkjente militære kommandant i Russland, noe som hadde pådratt seg andres misunnelse. Blant andre av Katarina den stores generaler, som Grigorij Potemkin, arbeidet for å forhindre at han skulle få en ny kommando.
Under krigen mot tyskerne mistenkte Rumjantsev at Potemkin motarbeidet ham ved å hindre at han fikk nødvendige forsyninger, oig han søkte av den grunn avskjed. Men under Kościuszko-oppstanden i 1794 ble han utnevnt til øverstkommanderende, men det var hans rival Aleksandr Suvorov som faktisk førte styrkene i kamp.
Hornavan

Hornavan (lulesamisk: Tjårvek) er en innsjø like sør for polarsirkelen i Arjeplog kommune i Lappland i Sverige. Det er Sveriges dypeste innsjø med 228 meter som største dybde. Hornavan er regulert for kraftproduksjon, og arealet varierer derfor mellom 220 og 283 km². Dette er dermed den 8. største innsjøen i Sverige.
Kokerihamna

Kokerihamna eller tidligere Hecla Hamn, er ei bukt umiddelbart sør for Kokerineset på vestsiden av Grønfjorden, rett overfor Barentsburg i Nordenskiöld Land på vestre Spitsbergen, Svalbard. Stedet er en god ankringsplass og har vært brukt av en rekke hvalfangst- og jaktekspedisjoner gjennom historien. I nyere tid har byen Barentsburg hatt sin drikkevannskilde her, med et eget pumpe- og renseanlegg som forsyner tettstedet med rent drikkevann via en ledning under Grønfjorden.
Det er rester av tidlige anlegg for hvalfangst i bukta, trolig av nederlandsk opprinnelse, med rester av spekkovn og hustufter med tilstøtende gravfelt. Hvalfangerne dro tidvis inn hit for å jakte på reinsdyr og hente vann. 
Videre stod et hus oppført av Tromsø-skipperen Søren Zachariassen, han fisket sjørøye og i Russekeila lengre norsvest. Nederlenderne oppførte dessuten også en bygning i 1920, i tilknytning til sitt gruveanlegg i Barentsburg på andre siden av fjorden. 
Tidlig på 1900-tallet etablerte norske hvalfangere seg i området, og Heclahamn (Kokerihamna) ble en viktig ankringsstasjon for flytende hvalkokerier. Stedet fikk navn etter hvalfangstskipet «Hecla». 
Litt lengre sør i bukta står Minervahytta, en bygning som fortsatt finnes synlig på stedet. I 1925 oppførte vaktsjef Varming (som Varmingbukta er oppkalt etter) en hytte av bestikklugaren etter den forliste skuta «Minerva» som gikk ned i fjorden. Hytta sank siden i elvedeltaet i havna på sørsiden av Kokerineset. 
Det skal også ha stått et hus tilhørende Carl Sæther i Tromsø.